ai4bharat/Pralekha huggingface dataset:
மத்திய அமைச்சரவை
மூன்று பொதுத்துறை காப்பீட்டு நிறுவனங்களுக்குப் புதிதாக மூலதனம் வழங்க அரசு ஒப்புதல் - ஓரியண்டல் இன்ஷூரன்ஸ் கம்பெனி லிமிடெட், நேஷனல் இன்சூரன்ஸ் கம்பெனி லிமிடெட், யுனைடெட் இந்தியா இன்சூரன்ஸ் கம்பெனி லிமிடெட்
ஓரியண்டல் இன்ஷூரன்ஸ் கம்பெனி லிமிடெட் , நேஷனல் இன்சூரன்ஸ் கம்பெனி லிமிடெட் , யுனைடெட் இந்தியா இன்சூரன்ஸ் கம்பெனி லிமிடெட்,  ஆகிய மூன்று பொதுத்துறை காப்பீட்டு நிறுவனங்களிலும் புதிதாக மூலதனத்தைச் செலுத்த அரசு ஒப்புதல் வழங்கியுள்ளது. 2019-20ஆம் நிதியாண்டில் 2500 கோடி ரூபாய் உட்பட மொத்தம் 12 ஆயிரத்து 450 கோடி ரூபாய் மதிப்பில் இம்மூன்று நிறுவனங்களுக்கும் மூலதனம் வழங்கப்படுவதற்கு பிரதமர் திரு.நரேந்திரமோடி தலைமையிலான மத்திய அமைச்சரவை ஒப்புதல் அளித்துள்ளது. உடனடியாக 3475 கோடி ரூபாய் அளிக்கப்படும். மீதமுள்ள 6475 கோடி ரூபாய் பின்னர் வழங்கப்படும்.. NICL நிறுவனத்தின் அங்கீகரிக்கப்பட்ட பங்கு மூலதனத்தை 7500 கோடியாக ரூபாயாக அதிகரிக்கவும், UIICL, OlCL நிறுவங்களின் பங்கு மூலதனத்தை 5000 கோடி ரூபாயாக அதிகரிக்கவும், அமைச்சரவை ஒப்புதல் அளித்துள்ளது. இந்த நிறுவனங்களை இணைப்பதற்கான முறைகள் தற்போதைய நிலையைக் கருத்தில் கொண்டு, நிறுத்தப்பட்டுவிட்டன. அதற்கு மாறாக, இந்த நிறுவனங்களின் லாபகரமான வளர்ச்சியின் மீது கவனம் செலுத்தப்படும்.
நடப்பு நிதியாண்டில் முதல் கட்டமாக OlCL UIICL NICL ஆகிய மூன்று பொதுத்துறை காப்பீட்டு நிறுவனங்களுக்கும், 3475 கோடி ரூபாய் மூலதனத் தொகை வழங்கப்படும். மீதித்தொகை ஒன்று அல்லது அதற்கும் மேற்பட்ட கட்டங்களில் வழங்கப்படும். இதைச் செயல்படுத்தும் விதமாக NICL நிறுவனத்தின் அங்கீகரிக்கப்பட்ட மூலதனம் 7500 கோடி ரூபாயாகவும், OlCL, UIICL நிறுவனங்களின் அங்கீகரிக்கப்பட்ட மூலதனம் 5000 கோடி ரூபாயாகவும் அதிகரிக்கப்படும்.
இவ்வாறு மூலதனத்தை அதிகரிப்பதன் மூலமாக இந்த மூன்று பொதுத்துறை காப்பீட்டு நிறுவனங்களின் நிதி நிலைமையும் பணப்புழக்க நிலைமையும் மேம்பட்டு, பொருளாதாரத்தின் காப்பீட்டு தேவைகளை பூர்த்தி செய்யும் வகையில், மாற்றங்களை உள்வாங்கி, நிதி ஆதாரங்களைத் திரட்டும் திறனை அதிகரிக்கும் வகையில் அமையும். காப்பீட்டுத் துறையில் உள்ள அபாயங்களைத் திறமையாக நிர்வகிப்பதை மேம்படுத்தவும் இது உதவும்.
நடப்பு நிதியாண்டில், இந்த மூன்று பொதுத்துறை நிறுவனங்களுக்கும் 3475 கோடி ரூபாய் உடனடியாக வழங்கப்படும். அதன் பின்னர் அடுத்தகட்டமாக 6475 கோடி ரூபாய் வழங்கப்படும்.
-------
(
நிலக்கரி அமைச்சகம்
நிலக்கரி துறையில் ஆராய்ச்சி முயற்சிகளுக்கான இணைய தளத்தை நிலக்கரி அமைச்சகம் தொடங்கியது
நிலக்கரி துறையில் ஆராய்ச்சி முயற்சிகளுக்கான இணைய தளத்தை நிலக்கரி அமைச்சகம் தொடங்கியுள்ளது. இணைய தளத்தை தொடங்கி வைத்து பேசிய நிலக்கரி அமைச்சகத்தின் செயலாளர் திரு அனில் ஜெயின், "நிலக்கரித் துறை சார்ந்த அறிவையும், ஆராய்ச்சி பணிகளையும் ஊக்குவித்து மேம்படுத்த இந்த இணைய தளம் உதவும்," என்றார்.
இந்த இணைய தளத்தை உருவாக்குவதற்காக மத்திய சுரங்கங்கள் திட்டமிடல் மற்றும் வடிவமைப்பு நிறுவனம் எடுத்த முயற்சிகளுக்கு பாராட்டு தெரிவித்த அவர், நிலக்கரித் துறையின் ஆராய்ச்சி மற்றும் மேம்பாட்டுக்காக பல்வேறு நிறுவனங்கள் எடுத்த முயற்சிகள் குறித்த இணைப்புகளை இந்த இணையதளத்தில் பதிவிடுமாறு கேட்டுக் கொண்டார்.
நிலக்கரி அமைச்சகத்தின் அறிவியல் ஆராய்ச்சி நிலைக்குழுவின் 56-வது கூட்டத்தின் போது இந்த இணைய தளத்தை  திரு அனில் ஜெயின் தொடங்கி வைத்தார்.
உற்பத்தி, உற்பத்தித் திறன், பாதுகாப்பு, நிலக்கரி பயன்பாடு, சுற்றுச்சூழல் பாதுகாப்பு, தூய்மையான நிலக்கரி தொழில்நுட்பம் மற்றும் இதர துறைகளில் ஆராய்ச்சி மற்றும் மேம்பாட்டு நடவடிக்கைகளை நிலக்கரி அறிவியல் மற்றும் தொழில்நுட்ப திட்டத்தின் மூலம் நிலக்கரி அமைச்சகம் ஊக்குவிக்கிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1663177
-----
(Visitor Counter : 135
எஃகுத்துறை அமைச்சகம்
என்எம்டிசி-க்கு மக்கள் தொடர்பு விருது 2022
தேசிய கனிமவள கழகம் என்எம்டிசி, இந்திய மக்கள் தொடர்பு சொசைட்டி வழங்கும் 2022-ம் ஆண்டுக்கான மக்கள் தொடர்பு விருதை தட்டிச்சென்றுள்ளது. நான்கு பிரிவுகளில் இது முதலிடத்தைப் பிடித்துள்ளது.
தெலங்கானா மாநிலத்தின் மதுவிலக்கு , விளையாட்டு மற்றும் இளைஞர் நலன், சுற்றுலா மற்றும் கலாச்சாரத்துறை அமைச்சர் திரு வி சீனிவாஸ் கவுடு இந்த விருதை வழங்கினார். என்எம்டிசி-யின் திரு பிரவீண் குமார் , திரு ஶ்ரீனிவாச ராவ் ஆகியோர் இதனைப் பொற்றுக்கொண்டனர்.
பெருநிறுவன வலைதளம், சிறப்பான ஆண்டு அறிக்கை, நியூஸ் லெட்டர் வடிவமைப்பு, சிஎஸ்ஆர் கார்பரேட் வீடியோ ஆகியவற்றுக்காக தேசிய கனிமவள கழகம் இந்த விருதைப் பெற்றுள்ளது.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1819343
----
(Visitor Counter : 105
பாதுகாப்பு அமைச்சகம்
2025-க்குள் பாதுகாப்பு தொழில் துறையில் 26 பில்லியன் முதலீடு என்ற இலக்கை எட்டும் அரசின் நிலையைப் பாதுகாப்பு அமைச்சர் திரு ராஜ்நாத் சிங் வலியுறுத்தினார்
பாதுகாப்பு தளவாடங்கள் உற்பத்தி நிறுவனங்கள் ‘இந்தியாவில் உற்பத்தி’த் திட்டத்தின் பகுதியாகும் என்று பாதுகாப்பு அமைச்சர் திரு ராஜ்நாத் சிங் தெரிவித்துள்ளார். தாய்லாந்தின் பாங்காக் நகரில் இந்திய வர்த்தக சபை ஏற்பாடு செய்திருந்த ‘பாதுகாப்பு மற்றும் பந்தோபஸ்த்து கண்காட்சி-2019’-ல் ‘மேலெழும் இந்தியா’ எனும் வணிகக் கருத்தரங்கில் பேசிய அவர், 2025-க்குள் பாதுகாப்பு தொழில் துறையில் 26 பில்லியன் முதலீடு என்ற இலக்கை எட்டும் அரசின் நிலையை வலியுறுத்தினார். இறக்குமதிகளை நம்பி இருப்பதைக் குறைப்பதற்கு இந்தியாவில் உற்பத்தி என்ற திட்டத்தின் கீழ், பாதுகாப்புத் துறைக்கு முக்கியத்துவம் அளிக்கப்படுவதாகவும், பாதுகாப்பு தளவாடங்களை உற்பத்தி செய்வதற்கும், ஏற்றுமதி செய்வதற்கும் முக்கிய குவி மையமாக இந்தியாவில் உற்பத்தித் திட்டம் உள்ளது என்றும் அவர் கூறினார்.
‘பாதுகாப்பு உற்பத்திக்கான நகல் கொள்கை 2018’-ன் கீழ், 2025-க்குள் இந்தியாவின் பாதுகாப்பு துறைசார்ந்த ஏற்றுமதியை 5 பில்லியன் டாலர் அளவுக்கு உயர்த்த அரசு இலக்கு நிர்ணயித்துள்ளது என்றும் திரு ராஜ்நாத் சிங் கூறினார். “ஒரு பக்கத்தில் இந்த இலக்கு லட்சியமாக இருக்கும் போது, கடந்த இரண்டாண்டுகளில் இந்தியாவின் பாதுகாப்பு தளவாடங்கள் ஏற்றுமதி ஏறத்தாழ ஆறு மடங்கு அதிகரித்திருப்பது ஊக்கமளிப்பதாக உள்ளது” என்று அவர் மேலும் கூறினார். 2025-க்குள் விண்வெளி ஆய்வு, பாதுகாப்பு தளவாடங்கள் மற்றும் சேவைகளில் 10 பில்லியன் டாலர் முதலீடு கிடைக்கும் என்று எதிர்பார்ப்பதாகவும், இதன்மூலம் இரண்டு முதல் மூன்று மில்லியன் பேருக்கு வேலைவாய்ப்பு கிடைக்கும் என்றும் திரு ராஜ்நாத் சிங் தெரிவித்தார்.
“தமிழ்நாட்டிலும், உத்தரப்பிரதேசத்திலும் இரண்டு பாதுகாப்பு தளவாடங்களுக்கான சாலைகள் அமைக்க அரசு விரும்புகிறது. ஏற்கனவே கோயம்புத்தூரில் பாதுகாப்புத் துறையில் புதிய கண்டுபிடிப்புக்கான தொழிற்கூடம் செயல்படத் தொடங்கியுள்ளது. பாதுகாப்புக்கான திட்டமிடல் குழு உருவாக்கப்பட்டுள்ளது. உத்தரப்பிரதேச அரசு உத்தேச புந்தேல்கண்ட் விரைவுச் சாலையோடு பாதுகாப்புத் தளவாடங்கள் கொண்டு செல்வதற்கான பாதை அமைக்கவும் திட்டமிட்டுள்ளது. இது பாதுகாப்புத் தளவாட உற்பத்தியில் இந்தியாவை தற்சார்புடையதாக்க உதவும்” என்று திரு ராஜ்நாத் சிங் கூறினார்.
உத்தரப்பிரதேச தலைநகர் லக்னோவில் 2020 பிப்ரவரி 5 முதல் 8 வரை நடைபெறவுள்ள பாதுகாப்பு தொழில் கண்காட்சியில் பங்கேற்க வருமாறு உள்நாட்டு மற்றும் வெளிநாடுகளின் முதலீட்டாளர்களுக்கு திரு ராஜ்நாத் சிங் அழைப்பு விடுத்தார்.
பிரதமர் அலுவலகம்
பிரதமர் தலைமையில் பல்வேறு துறையினருடன் பட்ஜெட்டிற்கு முந்தைய ஆலோசனைக் கூட்டம்
5 டிரில்லியன் டாலர் பொருளாதார இலக்கை அடைவதற்கு அனைத்துத் தரப்பினரும் கவனம் செலுத்த வலியுறுத்தல்
இந்தியாவை 5 டிரில்லியன் டாலர் பொருளாதார நாடாக மாற்றுவது என்ற இலக்கை அடைய சம்பந்தப்பட்ட அனைத்துத் தரப்பினரும் கவனம் செலுத்த வேண்டும் என பிரதமர் திரு நரேந்திர மோடி கேட்டுக் கொண்டுள்ளார்.
பொருளாதார மேதைகள், தனியார் பங்கு / துணிகர முதலாளி, உற்பத்தி, பயணம் & சுற்றுலா, ஆயத்த ஆடை & விரைவாக விற்பனையாகும் நுகர்வோர் பொருட்கள், பகுப்பாய்வுத்துறை முன்னோடிகள் மற்றும் வேளாண்மை, அறிவியல் & தொழில்நுட்பம் மற்றும் நிதித்துறை வல்லுநர்களுடன் பிரதமர் கலந்துரையாடினார்.
இந்தக் கூட்டம், புதுதில்லியில் உள்ள நித்தி ஆயோக் அலுவலகத்தில், பட்ஜெட்டிற்கு முந்தைய ஆலோசனையின் ஒரு பகுதியாக நடைபெற்றது.
சுமார் 2 மணிநேரத்திற்கு மேல் நடைபெற்ற இந்த வெளிப்படையான ஆலோசனைக் கூட்டத்தில், களப்பணியில் முன்னணியில் நிற்போர் மற்றும் சம்பந்தப்பட்ட துறைகளில் பணியாற்றி அனுபவம் வாய்ந்தவர்களின் கருத்துக்களை அறிய முடிந்தது, தமக்கு மிகுந்த அளித்ததாக பிரதமர் தெரிவித்தார்.
இதுபோன்ற ஆலோசனைகள், கொள்கை வகுப்போர் மற்றும் சம்பந்தப்பட்ட தரப்பினர் இடையேயான ஒருங்கிணைப்பை மேம்படுத்தும் என்றும் அவர் குறிப்பிட்டார்.
5 டிரில்லியன் டாலர் பொருளாதாரம் என்பது திடீரென உருவான கருத்து அல்ல என்றும், நாட்டின் வலிமையை ஆழமாக உணர்ந்து எடுக்கப்பட்டது என்றும் பிரதமர் தெரிவித்தார்.
எதையும் வலுவான முறையில் ஏற்றுக் கொள்ளக்கூடிய இந்திய பொருளாதாரம், மீண்டெழும் திறமை மற்றும் இந்திய பொருளாதாரத்தின் வலுவான அடித்தளத்தை பிரதிபலிப்பதாகவும் அவர் குறிப்பிட்டார்.
சுற்றுலா, நகர்ப்புற வளர்ச்சி, கட்டமைப்பு மற்றும் வேளாண் சார்ந்த தொழில்கள், பொருளாதார மற்றும் வேலைவாய்ப்பு உருவாக்கத்தை முன்னெடுத்துச் செல்லக்கூடிய வலிமை பெற்றவை என்றும் பிரதமர் கூறினார்.
இதுபோன்ற அமைப்புகளில் மேற்கொள்ளப்படும் வெளிப்படையான விவாதங்கள் மற்றும் கருத்தாழமிக்க ஆலோசனைகள், ஆரோக்கியமான விவாதம் மற்றும் பிரச்சினைகளின் தன்மையை புரிந்துகொள்ள வழிவகுக்கும் என்றும் அவர் தெரிவித்தார்.
மேலும், இதுபோன்ற விவாதங்கள் சாதகமான மனநிலையை உருவாக்குவதோடு, சமுதாயத்தில் “நம்மால் முடியும்” என்ற உணர்வை ஏற்படுத்தும் எனவும் பிரதமர் கூறியுள்ளார்.
இந்தியா, அளவற்ற வாய்ப்புகள் உள்ள நாடு என்று குறிப்பிட்ட அவர், எதார்த்தத்திற்கும், அனுமானத்திற்கும் இடையேயான இடைவெளியை நிரப்ப சம்பந்தப்பட்ட அனைத்துத் தரப்பினரும் முயற்சிக்குமாறும் கேட்டுக் கொண்டார்.
“நாம் அனைவரும் ஒன்றுபட்டு உழைப்பதோடு, ஒரே தேசம் என்ற உணர்வை பெறுவோம்” என்றும் அவர் தெரிவித்தார்.
பொருளாதார வல்லுநர்கள் திரு சங்கர் ஆச்சாரியா, திரு ஆர் நாகராஜ், திருமதி ஃபர்சானா அஃப்ரிடி, துணிகர முதலாளி திரு பிரதீப்ஷா, தொழிலதிபர்கள் திரு அப்பாராவ் மல்லாவரபு, திரு தீப் கல்ரா, திரு பதஞ்சலி கோவிந்த் கேஸ்வானி, திரு தீபக் சேத், திரு ஸ்ரீகுமார் மிஸ்ரா மற்றும் திரு ஆஷிஷ் தவான், திரு ஷிவ் ஷரீன் போன்ற வல்லுநர்கள் உள்ளிட்ட 38 பேர் இந்த விவாதங்களில் கலந்து கொண்டனர்.
மத்திய உள்துறை அமைச்சர் திரு அமித் ஷா, சாலைப் போக்குவரத்து & நெடுஞ்சாலை மற்றும் குறு-சிறு-நடுத்தரத் தொழில்துறை அமைச்சர் திரு நிதின் கட்காரி, ரயில்வே மற்றும் வர்த்தகத் துறை அமைச்சர் திரு பியூஷ் கோயல், வேளாண் & விவசாயிகள் நலன் மற்றும் ஊரக வளர்ச்சி, பஞ்சாயத்து ராஜ் துறை அமைச்சர் திரு நரேந்திர தோமர், பல்வேறு துறைகளின் செயலாளர்கள், நித்தி ஆயோக் துணைத் தலைவர் திரு ராஜீவ் குமார், அந்த அமைப்பின் தலைமை செயல் அதிகாரி திரு அமிதாப் காந்த் ஆகியோரும் கூட்டத்தில் கலந்து கொண்டனர்.
அறிவியல் மற்றும் தொழில்நுட்பத்துறை
நிலைமின்னியல் கிருமிநாசினி தெளிப்புத் தொழில்நுட்பத்தை வர்த்தக ரீதியில் பயன்படுத்த அனுமதி.
கோவிட்-19 பெருந்தொற்றுப் பரவலைத் தடுக்கும் வகையில், சிறப்பான முறையில் கிருமிநாசினி தெளிக்கவும், சுகாதாரத்தைப் பேணவுமாக புத்தாக்கத் தொழில்நுட்பத்தை சண்டிகரில் உள்ள மத்திய அறிவியல் மற்றும் தொழில்துறை ஆராய்ச்சிக் குழுமத்தின் மத்திய அறிவியல் கருவிகள் அமைப்பு  உருவாக்கியுள்ளது. இதனை வர்த்தகமயமாக்கவும், மிகப்பெரும் அளவில் உற்பத்திசெய்யவும் இந்தத் தொழில்நுட்பத்தை நாக்பூரை தலைமையிடமாகக் கொண்டு செயல்படும் ரைட் வாட்டர் சொல்யூஷன்ஸ் பிரைவேட் லிமிடெட் நிறுவனத்துக்கு CSIR-CSIO வழங்கியுள்ளது. கொரோனாவைரஸ் மற்றும் நோய்க்கிருமிகள் பரவுவதை இந்தத் தொழில்நுட்பம் சிறப்பான முறையில் தடுப்பதுடன் மிகவும் பயனுள்ளதாக இருப்பதாக CSIR-CSIO விஞ்ஞானிகள் தெரிவித்துள்ளனர்.
நிலைமின்னியல் தத்துவத்தை அடிப்படையாகக் கொண்டு நிலைமின்னியல் கிருமிநாசினித் தெளிப்பு இயந்திரம் வடிவமைக்கப்பட்டுள்ளது. நுண்உயிர்கள் மற்றும் வைரஸ்களை அழிப்பதற்காக 10 முதல் 20 மைக்ரோமீட்டர் வரை ஒரே சீரான அளவிலும், சிறப்பான துளிகளாகவும் கிருமிநாசினியை இது தெளிக்க வைக்கிறது.
(Visitor Counter : 194
குடியரசுத் தலைவர் செயலகம்
தெற்கு சூடானைச் சேர்ந்த நாடாளுமன்றப் பிரதிநிதிகள் குடியரசுத் தலைவரை சந்தித்தனர்
தெற்கு சூடான் நாட்டின் நாடாளுமன்ற தலைவர் ஜெம்மா நுனு கும்பா தலைமையிலான அந்நாட்டு நாடாளுமன்றப் பிரதிநிதிகள் குடியரசுத் தலைவர் மாளிகையில் இன்று குடியரசுத் தலைவர் திருமதி திரௌபதி முர்முவை சந்தித்தனர்.
பிரதிநிதிகளை வரவேற்ற குடியரசுத் தலைவர், இந்தியாவும், தெற்கு சூடானும் அன்பான, நட்பு மிக்க உறவுடன் திகழ்வதாகத் தெரிவித்தார். தெற்கு சூடானின் ஐநா அமைதி பராமரிப்பு இயக்கத்திற்கு பெருமளவிலான படையை கொண்டுள்ளதில் இந்தியா பெருமைப்படுவதாக அவர் கூறினார். அமைதி நடவடிக்கைகளுக்கு அப்பால் முக்கிய மனிதநேயப் பணிகளில் இந்தியப் படைவீரர்கள் ஈடுபட்டு வருவதாகவும், இருநாடுகளுக்கு இடையில் மேலும் உறவை ஏற்படுத்தும் வகையில் பங்களிப்பு செய்து வருவதாகவும் அவர் தெரிவித்தார்.
-------
AP/IR/AG/KPG
(Visitor Counter : 76
மனித வள மேம்பாட்டு அமைச்சகம்
மத்திய மனிதவள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்க்’ இந்தியா அறிக்கை- டிஜிட்டல் கல்வி ஜூன் 2020 ஐ அறிமுகப்படுத்தினார்
மத்திய மனிதவள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்க்’ இன்று 2020ஆம் ஆண்டு டிஜிட்டல் கல்வி குறித்த இந்திய அறிக்கையை காணொளிக் காட்சி வாயிலாக வெளியிட்டார். வீட்டிலேயே குழந்தைகள் எளிதில் அணுகக்கூடிய வகையில், அனைத்தையும் உள்ளடக்கிய கல்வியை உறுதி செய்வதற்கும் கற்றல் இடைவெளிகளைக் குறைப்பதற்கும் மனிதவள மேம்பாட்டு அமைச்சகம், மாநிலங்களின் கல்வித் துறைகள் மற்றும் யூனியன் பிரதேசங்கள் பின்பற்றிய புதுமையான வழிமுறைகள் குறித்து இந்த அறிக்கை விரிவாகக் கூறுகிறது என்று திரு. போக்ரியால் தெரிவித்தார். பள்ளிகளை மாணவர்களிடம் கொண்டு செல்வதன் மூலம் அனைவருக்கும் தொலைநிலை கல்வி கற்றலை எளிதாக்குவதற்கு எடுக்கப்பட்ட பல்வேறு முயற்சிகளைப் பற்றி நன்கு புரிந்துகொள்ள இந்த அறிக்கையைப் படிக்குமாறு அனைவரையும் அவர் கேட்டுக்கொண்டார்.
தொலைநிலைக் கற்றலை வழங்குவதில் உள்ள சவால்களைப் புரிந்துகொள்ள, இணைய வசதி இல்லாத, குறைந்த அளவில் வானொலி மற்றும் தொலைக்காட்சிகளை அணுக கூடிய குழந்தைகளை மையமாகக் கொண்டு NIOS, சுயம் பிரபா உள்ளடக்கங்கள் பரப்பப்படுகின்றன. புதுமையான ஊடகங்கள் மூலம் மாநிலங்களில் எடுக்கப்படும் முயற்சிகள் உள்ளடக்கம் சேர்ப்பதை உறுதி செய்கிறது. உதாரணமாக - மாணவர்களுக்கு முக்கியமான தலைப்புகளைப் புரிந்துகொள்வதற்கும் அவர்களின் சந்தேகங்களைத் தீர்ப்பதற்கும் ஆந்திரா கட்டணமில்லா அழைப்பு மையம் மற்றும் கட்டணமில்லா காணொளி அழைப்பு மையம் ஆகியவற்றைத் தொடங்கியுள்ளது. மோசமான மொபைல் இணைப்பு மற்றும் இணைய சேவைகள் கிடைக்காததால், சத்தீஸ்கர் மோட்டார் இஸ்கூலைத்  தொடங்கியுள்ளது. கட்டணமில்லா எண்ணை VFS  என அரசு தொடங்கியுள்ளது. ஜார்கண்ட் ரோவிங் ஆசிரியரைத்  தொடங்கியுள்ளது, அங்கு பல ஆசிரியர்கள் குழந்தைகளுக்கு கற்பிக்க அவர்களை நோக்கி செல்கின்றனர். குஜராத் வாய்வழி வாசிப்பு சரளத்திற்காக வாசித்தல் பிரச்சாரமான, வாசித்தல் & குடும்பத்துடன் – அன்பாக, பாதுகாப்பாக  என்ற குழந்தைகளுக்கான சமூக உளவியல் ஆதரவுத் திட்டத்தை தொடங்கியது. மேற்கு வங்கம் ஒரு பிரத்யேக அர்ப்பணிப்புடன் கட்டணமில்லா உதவி எண் மூலம் மாணவர்களை அழைத்து சந்தேகங்களை தெளிவுபடுத்துகிறது.
இணைய இணைப்பு மற்றும் மின்சாரம் குறைவாகவும், இடையூறாகவும் இருக்கும் தொலைதூரப் பகுதிகளில் கற்றலை உறுதி செய்வதற்காக, மாநிலங்களும் யூனியன் பிரதேசங்களும் குழந்தைகளின் வீடுகளுக்கே சென்று பாடப்புத்தகங்களை விநியோகித்துள்ளன. ஒடிசா, மத்தியப்பிரதேசம் , தாத்ரா & நகர் ஹவேலி மற்றும் டாமன் & டியு போன்ற சில பகுதிகளில் மாணவர்களைச் சென்றடைய இந்த முயற்சிகள் மேற்கொள்ளப்பட்டன. லக்ஷத்தீப்பில் உள்ள மாணவர்களுக்கு மின் உள்ளடக்கங்களைக் கொண்ட பலகைக் கணினிகளை விநியோகித்துள்ளனர். நாகாலாந்து டிவிடி / பென் டிரைவ் மூலம் ஆய்வுப் பொருள்களை மாணவர்களுக்கு மலிவு விலையில் விநியோகித்துள்ளது. ஜம்மு-காஷ்மீர் மாணவர்களுக்கு இலவச tabs விநியோகித்துள்ளது, மேலும் மடிக்கணினிகள் மற்றும் பார்வை குறைபாடுள்ளவர்களுக்கு தொட்டுணரக்கூடிய பிரெய்ல் புத்தகங்களையும் விநியோகித்துள்ளது.
அறிக்கையை வாசிக்க இங்கே அணுகலாம்:
https://mhrd.gov.in/sites/upload_files/mhrd/files/India_Report_Digital_Education_0.pdf
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஸ்டார்ட் அப் நீடித்திருப்பதற்கு நிர்வாக உத்திகள் முக்கியமானவை; இந்தியாவில் வேளாண் தொழில்நுட்ப ஸ்டார்ட் அப் இயக்கத்தின் முன்னோடியாக இருக்கும் ஜம்மு-காஷ்மீருக்குப் பாராட்டு: டாக்டர் ஜிதேந்திர சிங்
ஸ்டார்ட் அப் நீடித்திருப்பதற்கு நிர்வாக உத்திகள் முக்கியமானவை என்றும் இந்தியாவில் வேளாண் தொழில்நுட்ப ஸ்டார்ட் அப் இயக்கத்தின் முன்னோடியாக இருக்கும் ஜம்மு-காஷ்மீர் பாராட்டுக்குரியது என்றும் மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
ஜம்முவில் உள்ள இந்திய நிர்வாகவியல் கல்விக் கழகத்தின் வருடாந்திர பட்டமளிப்பு விழாவில் உரையாற்றிய அவர், இந்த சகாப்தம், புதிய கண்டுபிடிப்புகள், புதிய சிந்தனைகளுக்குரியது என்றார். புதிய சிந்தனைகளும், புதிய கண்டுபிடிப்புகளும் வளர்ச்சியடைய, நீடித்திருக்க, அனைத்துவகையான தொழில்நுட்ப மற்றும் நிதியுதவியை பிரதமர் திரு நரேந்திர மோடியின் அரசு வழங்கிவருகிறது என்று அவர் கூறினார்.
ஜம்மு ஐஐஎம் கல்விக் கழகத்திலிருந்து இன்று பட்டம் பெறும் ஒருவரைபோல், நிர்வாகவியல் வல்லுநர்கள், இந்தியாவின் முன்னேற்றத்திற்கு வழிவகுக்கும் ஸ்டார்ட் அப் தொழில் புரட்சிக்கு பங்களிப்பு செய்ய முடியும் என்று டாக்டர் ஜிதேந்திர சிங் கூறினார்.
AP/SMB/RS/KRS
(Visitor Counter : 62
சமூக நிதி மற்றும் அதிகாரமளித்தல் அமைச்சகம்
பிரதமரின்-தக்ஷ் திட்டத்தின் பயனாளிகள்: தமிழகத்தில் பயிற்சி மற்றும் பணி பெற்றோர் விவரம்
மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் பிரதிமா பவுமிக் கீழ்காணும் தகவல்களை வழங்கினார்.
தேசிய பட்டியல் சாதிகள் நிதி மற்றும் மேம்பாட்டு கழகம், தேசிய பிற்படுத்தப்பட்ட வகுப்பினர் நிதி மற்றும் மேம்பாட்டு கழகம் மற்றும் தேசிய தூய்மை பணியாளர்கள் நிதி மற்றும் மேம்பாட்டு கழகம் ஆகியவற்றின் மூலம் 2020-21 முதல் பிரதமரின் தக்ஷ் திட்டத்தை சமூக நீதி மற்றும் அதிகாரமளித்தல் அமைச்சகம் நாடு முழுவதும் செயல்படுத்துகிறது.
2021-22-ம் ஆண்டில் தேசிய பட்டியல் சாதிகள் நிதி மற்றும் மேம்பாட்டு கழகத்தில் 28567 பேரும், தேசிய பிற்படுத்தப்பட்ட வகுப்பினர் நிதி மற்றும் மேம்பாட்டு கழகத்தில் 32136 பேரும் தேசிய தூய்மை பணியாளர்கள் நிதி மற்றும் மேம்பாட்டு கழகத்தில் 10893 பேரும் என மொத்தம் 71596 நபர்கள் தங்களை பதிவு செய்துக்கொண்டுள்ளனர்.
தமிழகத்தில் இருந்து 2021-22-ம் ஆண்டில் தேசிய பட்டியல் சாதிகள் நிதி மற்றும் மேம்பாட்டு கழகத்தில் 505 பேரும், தேசிய பிற்படுத்தப்பட்ட வகுப்பினர் நிதி மற்றும் மேம்பாட்டு கழகத்தில் 632 பேரும் என மொத்தம் 1137 நபர்கள் தங்களை பதிவு செய்துக்கொண்டுள்ளனர்.
தமிழ்நாட்டில் இருந்து 2021-22-ம் ஆண்டில் , தேசிய பிற்படுத்தப்பட்ட வகுப்பினர் நிதி மற்றும் மேம்பாட்டு கழகத்தில் 410 பேர் என மொத்தம் 410 நபர்கள் தங்கள் பயிற்சியை நிறைவு செய்துள்ளனர்.
தமிழகத்தில் இருந்து 2021-22-ம் ஆண்டில் , தேசிய பிற்படுத்தப்பட்ட வகுப்பினர் நிதி மற்றும் மேம்பாட்டு கழகத்தில் 25 பேர் என 25 நபர்கள் வேலைவாய்ப்பை பெற்றுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806510
குடியரசுத் துணைத் தலைவர் செயலகம்
மத்திய நீர்வளத்துறை அமைச்சர் குடியரசு துணைத் தலைவரை சந்தித்து உரையாடினார்
மத்திய நீர்வளத்துறை அமைச்சர் திரு. கஜேந்திர சிங் செகாவத் இன்று குடியரசுத் துணைத் தலைவர் திரு. எம் வெங்கையா நாயுடுவை சந்தித்து, நீர்ப்பாதுகாப்பை அடைய தனது அமைச்சகம் எடுத்துள்ள நடவடிக்கைகள் குறித்த அறிக்கையின் நகலை அளித்தார்.
அமைச்சகத்தின் பல்வேறு முயற்சிகளில் ஏற்பட்டுள்ள முன்னேற்றம், குறிப்பாக குழாய் நீர் வழங்கல் தொடர்பானவை குறித்து திரு. செகாவத் குடியரசுத் துணைத் தலைவரிடம் எடுத்துரைத்தார்.
நாடு முழுமைக்கும் குறிப்பாக கிராமங்கள் முழுவதும் செயல்பாட்டு குழாய் இணைப்புகளைக் கொடுக்க, மாநில அரசுகளுக்கு, மத்திய அரசு ஆதரவளிப்பதாக அமைச்சர் குடியரசுத் துணைத் தலைவரிடம் தெரிவித்தார்.
கிராமிய குடிநீர் விநியோகத் திட்டங்களை மேற்கொள்ள மத்திய நீர்வள அமைச்சகம் இமயமலை மற்றும் வடகிழக்கு மாநிலங்களுக்கு 90 சதவீத நிதியையும், பிற மாநிலங்களுக்கு 50 சதவீத நிதியையும் வழங்கி வருகிறது.
வழக்கமான பட்ஜெட் ஒதுக்கீட்டைத் தவிர, கிராமப்புற அமைப்புகளுக்கு 15 வது நிதி ஆணையத்தின் மானியங்களை கிராமப்புற வீடுகளுக்கு குடிநீர் வழங்குவதற்குப் பயன்படுத்த அமைச்சகம் திட்டமிட்டுள்ளது.
சிறப்பு சேவைகள் மற்றும் கட்டுரைகள்
பவர் கிரிட் நிறுவனத்தால் நடத்தப்பட்ட எரிசக்தி பாதுகாப்பு தொடர்பான மாநில அளவிலான ஓவியப்போட்டி
தேசிய அளவிலான எரிசக்தி பாதுகாப்பு இயக்கத்தின் ஒரு பகுதியாக மத்திய மின்துறை அமைச்சகம் மற்றும் மத்திய பொதுத்துறை நிறுவனங்களுடன் இணைந்து ஓவியப்போட்டிக்கு ஏற்பாடு செய்தது. இரண்டு பிரிவுகளில் இந்த போட்டி நடத்தப்பட்டது. முதல் வகை போட்டி 5,6 மற்றும் 7ம் வகுப்பு மாணவர்களுக்காக நடத்தப்பட்டது. இரண்டாவது பிரிவில் 8,9, மற்றும்10ம் வகுப்பு மாணவர்களுக்கு ஓவியப்போட்டி நடத்தப்பட்டது. குழந்தைகளுக்கான இந்த போட்டியில் பங்கேற்பதன் மூலம் பெற்றோர் மற்றும் ஆசிரியர்களுக்கும் ஈடுபாடு ஏற்படும். இதன் மூலம் எரிசக்தி பாதுகாப்பு தொடர்பான விழிப்புணர்வு அனைவருக்கும் ஏற்படும் என்பதை நோக்கமாக கொண்டு இந்த போட்டி நடத்தப்பட்டது.
முதல் கட்டமாக, இணையதளம் வாயிலாக போட்டிகள் நடத்தப்பட்டு 55 ஓவியங்கள் வல்லுனர்கள் குழுவால் தேர்வு செய்யப்பட்டன. தேர்வு செய்யப்பட்டவர்கள் சென்னையில் நடைபெற்ற போட்டிக்கு அழைக்கப்பட்டனர். இப்போட்டி 14.11.2022 அன்று சென்னை அண்ணா பல்கலைக்கழகத்தின் விவேகானந்தா கலையரங்கத்தில் நடைபெற்றது.
அண்ணா பல்கலைக்கழகத்தில் நடைபெற்ற இப்போட்டியில், பல்கலைக்கழகத்தின் துணைவேந்தர் திரு வேல்ராஜ் பங்கேற்று நிகழ்ச்சிக்கு தலைமை வகித்தார். வெற்றிப்பெற்றவர்களுக்கு பரிசுகளை அவர் வழங்கினார். முதல் பரிசாக 50 ஆயிரம் ரூபாயும், இரண்டாம் 30 ஆயிரம் ரூபாயும், மூன்றாம் பரிசாக 20 ஆயிரம் ரூபாயும், ஆறுதல் பரிசாக 10 பேருக்கு தலா 7500 ரூபாயும் வழங்கப்பட்டன.
முதல் பிரிவு போட்டியில் கோவையைச் சேர்ந்த ஸ்ரீ ஹரிணி முதல் பரிசையும், கோவை மாணவி நேஹா இரண்டாவது பரிசையும், தருமபுரியைச் சேர்ந்த ஸ்ரீஹனு மூன்றாம் பரிசையும் வென்றனர்.
2-வது பிரிவில் சேலத்தைச் சேர்ந்த முகேஷ் முதல் பரிசையும், சென்னையைச் சேர்ந்த நேயா இரண்டாவது பரிசையும், சென்னையைச் சேர்ந்த ஹர்ஷவர்தன் மூன்றாம் பரிசையும் வென்றனர்.
தகவல் மற்றும் ஒலிபரப்பு அமைச்சகம்
அகிம்சை பற்றிய காந்தியின் கருத்து உலகளவில் ஏற்படுத்திய தாக்கத்தை ‘அகிம்சை- காந்தி: சக்தியற்றவர்களின் சக்தி’ படம் எடுத்துரைக்கிறது: இயக்குநர் திரு ரமேஷ் ஷர்மா
இந்திய சர்வதேச திரைப்படத் திருவிழாவின் 51 இந்திய பனோரமா படமான ‘அகிம்சை- காந்தி: சக்தியற்றவர்களின் சக்தி’, அகிம்சையின் வலிமையையும் தற்போதுவரை அதற்கு ஏன் முக்கியத்துவம் வழங்கப்படுகிறது என்பதை எடுத்துக்காட்டுகிறது. அகிம்சை தொடர்பான காந்தியின் கருத்து சர்வதேச அளவில்: உலக தலைவர்களிடையேயும், அமெரிக்காவின் சிவில் உரிமை இயக்கத்திலும், போலந்து ஒற்றுமை இயக்கத்திலும், திரு நெல்சன் மண்டேலாவிடமும், தென்னாப்பிரிக்காவில் நடைபெற்ற நிறவெறிக்கு எதிரான போராட்டத்திலும் எவ்வாறு தாக்கத்தை ஏற்படுத்தியது என்பதை இந்தப் படம் வெளிப்படுத்துகிறது. மகாத்மா காந்தியின் 150-வது பிறந்த நாளை முன்னிட்டும், அறவழியிலான இந்திய சுதந்திர இயக்கத்தின் தலைவராக அவரை கௌரவிக்கும் வகையிலும் எடுக்கப்பட்டுள்ள இந்தப் படத்தின் இயக்குநர் திரு ரமேஷ் ஷர்மா இவ்வாறு கூறியுள்ளார். கோவாவில் நடைபெற்றுவரும் 51-ஆவது இந்திய சர்வதேச திரைப்படத் திருவிழாவில் காணொலி வாயிலாக நடைபெற்ற ஊடக சந்திப்பில் அவர் இதனைத் தெரிவித்தார்.
அகிம்சை- காந்தி வெறும் படம் மட்டுமல்ல, அது ஒரு வேட்கை என்று அதன் இயக்குநர் கூறினார். “மனித உரிமைகளையும் கண்ணியத்தையும் சர்வதேச அளவில் நாம் மீட்டெடுக்க வேண்டும் என்பதை இந்தப்படம் நினைவுபடுத்துகிறது, அகிம்சையை சக்திவாய்ந்த கருவியாக பயன்படுத்திய காந்தியின் கருத்து எவ்வாறு கடல் கடந்து அனைவரையும் சென்றடைந்தது என்பதை இது எடுத்து காட்டுகிறது. இன்றும் நியாயத்திற்காகப் போராடும் சமுதாயங்களுக்கு அது உத்வேகத்தை வழங்குகிறது”, என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690834
பழங்குடியினர் நலத்துறை அமைச்சகம்
ஆதி மகோத்சவ் பழங்குடியினர் திருவிழாவில் கண்கவர் ஆடை அலங்கார அணிவகுப்பு
தில்லி ஹாட்டில் நடைபெற்றுவரும் ஆதிமகோத்சவ் என்ற தேசிய பழங்குடியினர் திருவிழாவில் இந்திய பழங்குடி மக்களின் பன்முகத்தன்மை வாய்ந்த கலை நிகழ்ச்சிகள் அனைவரின் கவனத்தையும் மிகவும் கவர்கின்றன.
இதன் ஒரு பகுதியாக நடைபெற்ற கண்கவர் பழங்குடி ஆடை அலங்கார அணிவகுப்பில், பிரபல கைவினைஞர் திருமிகு ரூமா தேவி மற்றும் ஆடை வடிவமைப்பாளர் திருமிகு ரீனா தாக்கா ஆகியோரது தயாரிப்பில் உருவான புடவைகள், மேலாடைகள், நகைகள், பைகள் போன்றவை இடம்பெற்றன.
பாரம்பரிய கலை மற்றும் கைவினைப் பொருட்களையும், பழங்குடி மக்களின் வளமான, பன்முகத் தன்மை வாய்ந்த கலாச்சாரத்தையும் வெளிப்படுத்தும் வகையில் நடைபெறும் இந்த நிகழ்ச்சி பெருவாரியான மக்களிடையே, பழங்குடி கலாச்சாரத்தை பிரபலப்படுத்தும் என்று இந்தத் திருவிழாவை நடத்தும் இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பான டிரைஃபெட் அமைப்பின் நிர்வாக இயக்குநர் திரு பிரவீர் கிருஷ்ணா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695928
------
(Visitor Counter : 126
நிதி அமைச்சகம்
சுமார் 12 கோடி சிறு விவசாயிகள் பயனடையும் பிரதமரின் விவசாய நல நிதித் திட்டம்
சிறு மற்றும் விளிம்பு நிலை விவசாயிகளின் வருவாயை உறுதிப்படுத்தும் வகையில், மத்திய அரசு பிரதமரின் விவசாய நல நிதித் திட்டத்தை அறிவித்துள்ளது. இந்த திட்டத்தின்படி, விவசாயம் செய்வதற்கு தகுதியான இரண்டு ஹெக்டேர் வரை நிலம் வைத்துள்ள வருவாய் குறைந்த விவசாயக் குடும்பங்களுக்கு ஆண்டுக்கு ரூ.6,000 வீதம் நேரடியாக வருவாய் உதவி அளிக்கப்படும். இந்த நிதி ரூ. 2,000 வீதம் 3 தவணைகளில் விவசாயிகளின் வங்கிக் கணக்குகளில் செலுத்தப்படும். இதற்கான நிதியை மத்திய அரசு வழங்கும். இதன்மூலம் சுமார் 12 கோடி விவசாயிகள் பயன் அடைவார்கள் என்று எதிர்பார்க்கப்படுகிறது. சென்ற ஆண்டு டிசம்பர் 1 முதல் முன்தேதியிட்டு அமல்படுத்தப்படும். இந்த திட்டத்திற்கான முதல் தவணைத் தொகை இந்த நிதியாண்டிலேயே வழங்கப்பட்டு விடும். இந்த திட்டத்திற்கான ஆண்டுச் செலவு ரூ.75,000 கோடி என மதிப்பிடப்பட்டுள்ளது.
ராஷ்ட்ரிய கோகுல் இயக்கம்
பசுக்களின் எண்ணிக்கையை அதிகரிக்கவும், உற்பத்தியையும், உற்பத்தித் திறனையும் கூடுதலாக்கவும் “ராஷ்டிரிய காமதேனு ஆயோக்” அமைக்கப்படவுள்ளது. இந்த அமைப்பு பசுக்களுக்கான சட்டங்களையும், நலத்திட்டங்களையும் கவனித்துக் கொள்ளும்.
மீன்வளத்துறை
மீன்வளத் துறை பிரிவின் மேம்பாட்டிற்காக தனியானதொரு மீன்வளத்துறையை உருவாக்க அரசு முடிவு செய்துள்ளது.
பயிர்க் கடன்கள்
இயற்கைச் சீற்றங்களால் பாதிக்கப்படும் விவசாயிகள் பயிர்க் கடன்களை திரும்பச் செலுத்த முடியாத நிலை உள்ளது. இவர்களுக்கு மீண்டும் கடன் வழங்கும் ஓராண்டு காலத்திற்கு இரண்டு சதவீத வட்டி குறைப்பு செய்யப்படுகிறது. தற்போது இதிலிருந்து, மாற்றம் செய்யப்பட்டு விவசாயக் கடன்கள் திரும்பக் கிடைக்கும் காலம் முழுமைக்கும் இரண்டு சதவீத வட்டிக்குறைப்பு செய்வதோடு முறையாக திருப்பிச் செலுத்துவோருக்கு 3 சதவீத ஊக்கத் தொகையும் வழங்கப்படவுள்ளது.
இந்த விவரங்களை மத்திய நிதியமைச்சர் திரு பியூஷ் கோயல் பட்ஜெட் உரையில் தெரிவித்தார்..